[{"text_idx": "#000000", "text": "Kjara gajnis alternativan Eu\u0306rovidan konkurson"}, {"text_idx": "#000001", "text": "La itala kantisto Kjara (Chiara Raggi) gajnis la alternativan Eu\u0306rovidan kantokonkurson por muzikaj\u0302oj en minoritataj lingvoj per la kanto Mozaiko en Esperanto. La kanto ricevis kvaroble pli da voc\u0302oj ol la plej proksima konkuranto."}, {"text_idx": "#000003", "text": "Kjara gajnis la unuan premion en la unua alternativa Eu\u0306rovida konkurso por muzikaj\u0302oj en minoritataj lingvoj, per la kanto Mozaiko. La kanto origine estis en la itala, kaj g\u0302in esperantigis Federico Gobbo."}, {"text_idx": "#000005", "text": "Libera Folio: Kiel okazis, ke via kanto partoprenis en tiu konkurso?"}, {"text_idx": "#000006", "text": "Kjara: \u2013 La elekto estis farita sendepende de la organizantoj de la konkurso. Mi opinias, ke inter miaj kantoj en Esperanto, Mozaiko estis elektita c\u0302ar g\u0302i parolas pri kundivido kaj universala amo. Post la pandemio estas ec\u0302 pli grave kanti c\u0302i tiujn temojn. Federico Gobbo faris belan tradukon de mia Mosaico (el la itala) kaj tio vers\u0302ajne faris g\u0302in pli alirebla."}, {"text_idx": "#000007", "text": "C\u0302u vi au\u0306dis la aliajn kantojn? Kion vi opinias pri ili?"}, {"text_idx": "#000008", "text": "\u2013 Certe. Ne nur c\u0302ar ili estis \"konkurantoj\", sed c\u0302ar c\u0302i tiu konkurso donis al mi la s\u0302ancon kontakti belan muzikon, kiun mi alie ne konus. La organizantoj antau\u0306vidis la partoprenon de nur profesiaj muzikistoj, kelkaj ec\u0302 aparte \"famaj\" kaj sekvataj en sociaj retoj. Do, la g\u0302enerala kvalito estis alta, kaj tio c\u0302iam estas bela, preter la muzikg\u0302enro, kiu eble ne estas proksima al mia sentemo."}, {"text_idx": "#000009", "text": "Kian signifon lau\u0306 vi havas tiu konkurso kaj via gajno en g\u0302i?"}, {"text_idx": "#000010", "text": "La fina rezulto de la voc\u0302donado. Meze la voc\u0302oj de la popola j\u0302urio."}, {"text_idx": "#000012", "text": "\u2013 La fakto, ke mi gajnis danke al la subteno de la tuta esperantistaro en la mondo, estas forta signo de kohero, kunc\u0302eesto kaj komunaj celoj. Mi honeste aliris Esperanton, mi neniam proponis min kiel spertan lingviston au\u0306 ion alian. Mi kantas en Esperanto c\u0302ar la idealo kiun portas la lingvo, estas plene bona kaj necesa. La fakto, ke muziko estas mia profesio de pli ol dudek jaroj kaj ke mi havas longan karieron en Italio, estas miaopinie valorpunkto ankau\u0306 por la esperantista mondo."}, {"text_idx": "#000013", "text": "C\u0302u vi kredas, ke multaj neesperantistoj voc\u0302donis por via kanto?"}, {"text_idx": "#000019", "text": "EAB serc\u0302as tradukontojn per konkurso"}, {"text_idx": "#000020", "text": "Mi vocxdonis kaj diskonigis pri la konkurso. Kvaroble pli da vocxoj, surprize! Mi ne antauxvidis tian rezulton! Gratulon al sxi!"}, {"text_idx": "#000023", "text": "Kion mi kredas kompreni estas, ke la diferenco inter la du poentokolumnoj estas prijug\u0302o de iu alia ol la \"popola j\u0302urio\", do vers\u0302ajne de vera muzika j\u0302urio."}, {"text_idx": "#000024", "text": "En tiu prijug\u0302o \"Mosaiko\" (=Mozaiko) ricevis 41 poentojn, kio metas g\u0302in en la lastan lokon."}, {"text_idx": "#000025", "text": "C\u0302u la espistoj, kiuj inundis la voc\u0302donadon, au\u0306skultis la aliajn kantojn? C\u0302u ili au\u0306skultis tiun de Kjara?"}, {"text_idx": "#000027", "text": "Estus interese ekscii, en kiuj lingvoj estis la aliaj kantoj."}, {"text_idx": "#000028", "text": "La lasta 'A\u0308lskling' estas \"Amata\" au\u0306 \"Karulo\" en la sveda. C\u0302u do la sveda jam ig\u0302is minoritata?"}, {"text_idx": "#000029", "text": "Mi pensas, ke temas pri svedlingva kantisto de Finnlando (Laura Hagna\u0308s)\nAliaj lingvoj estis la eu\u0306ska, la korsika, la afrikaansa, la kalaluna, la samea, la norda-malalta-saksa, la bas\u0302kira.... multaj el iliaj kantistoj estis pli allogaj ol Katja...(kiun, cetere, mi aprezas).\nEvidente la homoj voc\u0302donis pli por tiu au\u0306 alia lingvo ol por la kvalito de tiu au\u0306 alia kantisto."}, {"text_idx": "#000032", "text": "Demandi la publikon vers\u0302ajne estas utile, c\u0302ar g\u0302i kaptas pli da atento, sed necesas kombini tiun prijug\u0302on kun alispeca prijug\u0302o en malnaiva maniero. Sten prave rimarkis, ke kredeble oni kombinis la prijug\u0302ojn en naivega maniero."}, {"text_idx": "#000033", "text": "\"C\u0302u la espistoj, kiuj inundis la voc\u0302donadon, au\u0306skultis la aliajn kantojn? C\u0302u ili au\u0306skultis tiun de Kjara?"}, {"text_idx": "#000036", "text": "Unue: Esperantistoj estis sufiche multnombraj por supernombri aliajn lingvogrupojn."}, {"text_idx": "#000037", "text": "Due: LF (kaj eble aliaj) sukcesis kunordigi esp-istojn por sukcesa kampanjo."}, {"text_idx": "#000038", "text": "Kvankam la rezulto de la vetkantado eble ne estas tre bona lau muzika perspektivo, tamen ghi estas elmontro de certa forteco de nia movado. \ud83d\ude42"}, {"text_idx": "#000039", "text": "C\u0302u ni vere atendas, ke en tiaj okazoj homoj voc\u0302u lau\u0306 \"objektivaj\" kaj pure \"artaj\" kriterioj? C\u0302u ni serioze kredas, ke voc\u0302intoj por la alilingvaj kantoj au\u0306skultis c\u0302iujn kantojn, zorge pesis iliajn trafojn kaj misojn kaj fine donis bele pripensitan voc\u0302on, dum nur esperantistoj blinde voc\u0302is? Mi mirus, se entute manpleno da voc\u0302intoj (por iu ajn kanto) au\u0306skultis pli ol 1-2 kantojn, kaj ec\u0302 tia au\u0306skultado sendube apenau\u0306 s\u0302ang\u0302is la jam pretan antau\u0306decidon."}, {"text_idx": "#000040", "text": "Kompreneble tia sistemo ne nepre premias muzikan kvaliton. Ankau\u0306 c\u0302e la \"normala\" Eu\u0306rovida Kantkonkurso necesis modifi la \"popolan\" voc\u0302sistemon pro la konstato, ke voc\u0302oj neniel rilatas al (mal)kvalito de kanto sed nur al (mal)s\u0302ato de (najbaraj) landoj. Sed c\u0302e c\u0302i tia alternativa kantkonkurso oni rajtas demandi, c\u0302u la celo estas muzika kvalito au\u0306 reliefigo de la koncerna lingv(okomunum)o. Se temas pri la unua, s\u0302ang\u0302u la popolan voc\u0302sistemon. Se temas pri la dua, la popola voc\u0302sistemo mirinde funkciis."}, {"text_idx": "#000041", "text": "Gratulon! Rezulto de Tvitera sercho igas min konjekti, ke almenau en la angllingva ekster-Esperantuja mondo tiu konkurso preskau neniom estis perceptata, kredeble ech malpli, ol la Konferenco pri la Estonteco de Europo (CoFoE).\nKaj tio diras jam multe, kiel ni diras germane."}, {"text_idx": "#000043", "text": "Miliardoj da c\u0302iutagaj agoj kaj arang\u0302oj tra la mondo (gigantaj kaj liliputaj, gravaj kaj bagatelaj, signifoplenaj kaj neglektindaj) ne estas perceptataj de la anglalingva mondo. Au\u0306 ec\u0302 de granda plimulto de la mondo. Sed tio certe ne signifas, ke tiuj agoj kaj arang\u0302oj ne (far)indas."}, {"text_idx": "#000047", "text": "Jes. Sed la konkurso kaj ghia rezulto estas afero, kiun ni povus uzi kiel unu parton ene de nia \"varbado por E-o\". La fakto, ke ekzistas muziko en E-o surprizas multajn homojn. Jen E-lingva kanto partoprenis en konkurso de malgrandaj lingvoj (kaj gajnis la premion)."}, {"text_idx": "#000048", "text": "Sebastiano: \"Sed la konkurso kaj ghia rezulto estas afero, kiun ni povus uzi kiel unu parton ene de nia 'varbado por E-o'\"."}, {"text_idx": "#000051", "text": "\"Sed por tio ni esperantistoj devus diskonigi unue la ne perceptatan aferon \"Eurovision Minorities Languages\" kaj due la ne perceptatan aferon Esperanto\""}, {"text_idx": "#000054", "text": "Kial vi kredas, ke oni devus unue diskonigi tiun negravan Eurovision Minorities Languages, mi ne sukcesis kompreni."}, {"text_idx": "#000067", "text": "Kaj ech se \u2013 kontraste al \"Eurovision Minorities Languages\" \u2013 la afero iel \"gastiganta\" Esperanton estas multe perceptata, kiel ekz. Futbala Mondpokalo 2022, tiam ankorau estas malfacile tiri la publikan atenton ghuste al Esperanto."}, {"text_idx": "#000069", "text": "Estas malmulto por raporti pri kelkaj vortoj sur pilko, se ni ne scias, kial tiuj vortoj aperas tie. Klarigo pri tio ne troveblas en la retejoj de FIFA au\u0306 Adidas \u2013 au\u0306 se troveblas, mi ne trovis."}, {"text_idx": "#000070", "text": "Lau\u0306 tio, kion mi imagas, la planitaj lingvoj estis la kvin oficialaj lingvoj de FIFA plus la araba (loka oficiala lingvo). Sed la uzo de la rusa dum la milita situacio de Ukrainio kreis problemon, kiu plie aldonig\u0302is al la jam problemaj aferoj pri Kataro (homaj rajtoj, laborkondic\u0302oj, ekologia sensencaj\u0302o)."}, {"text_idx": "#000071", "text": "Ili do devis haste trovi anstatau\u0306an lingvon... C\u0302u la sveda? C\u0302u la c\u0302ina? C\u0302u la portugala? Oni devus trovi akcepteblan kialon por favori unu au\u0306 alian lingvon."}, {"text_idx": "#000072", "text": "La elekto de neu\u0306trala lingvo evitis la problemon."}, {"text_idx": "#000073", "text": "Eltrovi, kial Esperanto-vortoj aperis sur la pilkoj de la plej granda futbala turniro \u2013 tio povus esti tasko de esperantistaj jhurnalistoj, chu ne?"}, {"text_idx": "#000074", "text": "Kompreneble, se oni opinias tion sufic\u0302e grava. Sed dum oni ne eltrovis tion, ne havas grandan sencon divenadi. La respondo de FIFA estis jena:"}, {"text_idx": "#000075", "text": "Bonvolu kompreni, ke pro la Futbala Mondpokalo Kataro 2022TM ni nuntempe spertas tre altan volumon de enketoj. Se vi estas j\u0302urnalisto kun amaskomunikila enketo rilata al FIFA, bonvolu noti, ke membro de la FIFA Media teamo respondos al via enketo kiel eble plej baldau\u0306. Ni anticipe dankas vin pro via pacienco dum c\u0302i tiu aparte okupata periodo."}, {"text_idx": "#000081", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]